Hangyászsün cseperedik a Fõvárosi Állatkertben - videó
Az egyik legnehezebben szaporítható állatkerti emlõs a kacsacsõrû emlõs rokonának számító, tojásokkal szaporodó hangyászsün. A Fõvárosi Állatkert azonban nemzetközi jelentõségû, Magyarországon pedig teljességgel egyedülálló szaporítási eredménnyel büszkélkedhet.
Mint írják, a világon csak nagyon kevés állatkertben foglalkoznak ezekkel az állatokkal, az pedig még ritkább, hogy szaporítani is sikerüljön õket. Ez még a hangyászsünök õshazájának számító Ausztrália állatkertjeiben is ritkaságnak számít, Ausztrálián kívül pedig csak néhány alkalommal fordult elõ hasonló siker. A jelenleg három hónapos állatot a közönség egyelõre még nem láthatja.

A hangyászsünök rendkívül ritkán láthatók állatkertekben, Ausztrálián kívül csak alig két tucat, Európában mindössze tizenegy helyen. A Fõvárosi Állat- és Növénykertben már az 1910-es években is foglalkoztak tartásukkal, de folyamatosan 2012-óta láthatók újra Budapesten. Az akkor érkezett pár, Tüske és Böki bemutatásával elsõsorban az volt a cél, hogy a tojásrakó emlõsök is képviselve legyenek a városligeti intézményben, de bíztak benne, hogy majd szaporítani is sikerül õket.

A hangyászsünök a legkülönösebb állatok közé tartoznak, hiszen emlõs létükre nem eleven utódokat hoznak a világra, hanem tojásokkal szaporodnak. Rajtuk kívül az emlõsök körében egyedül a kacsacsõrû emlõs tojásrakó. A nõstények 22-24 nappal a párzás után rakják le 13-17 milliméter átmérõjû, puha és bõrszerû héjú tojásukat, amelyet az elkövetkezõ tíz napban ideiglenes képzõdményként megjelenõ hasi költõerszényükben költenek ki.

A kölyök a kikelés után alig 0,4 gramm tömegû. Az anyaállatnak ugyan nincsenek igazi emlõi, de vannak tejmirigyei, amelyek közvetlenül a szabadba nyílnak a költõerszény falában. A kicsi a mirigyek által kiválasztott tejet szívogatja. Általában 45-55 napos koráig marad az erszényben, a tüskéi azonban csak azután kezdenek el nõni, hogy kiköltözik addigi helyérõl. Kétszáz napos korára, amikor a tejrõl végleg átáll a hangyákra és termeszekre, rendszerint már egy kilogrammnál is nehezebb. A hangyászsünök viszonylag hosszú életû állatok, akár 40-50 évig is élhetnek.

Az állatkert most három hónapos hangyászsünkölykét a gondozókon kívül egyelõre senki nem láthatja, mert az elsõ hónapokban különösen fontos, hogy a kölyök a legteljesebb nyugalomban, zavartalanul fejlõdhessen. A közönség az állatkert hivatalos honlapján és Facebook-oldalán tekintheti meg a jövevényt.
hangyászsün Fõvárosi Állat- és Növénykert